《送兄仲和通判琼州》
明代·陈萼

妙年折桂羡才良，别驾琼南近故乡。一叶扁舟渡炎海，满天霖故洗蛮方。

千山岩谷春光暖，万井桑麻化日长。指日政成应奏最，鸣珂伫看入明光。

作者简介：陈萼，字德辉。高要人。明神宗万历七年（一五七九）举人，官惠安教谕。清温汝能《粤东诗海》卷三七、清道光《肇庆府志》卷一四有传。